## Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja samostalnih privrednika Hrvatske

### NN 108/1996 (23.12.1996.), Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja samostalnih privrednika Hrvatske

# **UPRAVNI ODBOR REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE**

Na temelju članka 6. stavka 1. točke 9. Statuta Republičkog fonda mirovinskog
i invalidskog osiguranja samostalnih privrednika Hrvatske ("Narodne novine"
br. 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 9. prosinca 1996. donosi

## **ODLUKU**

### **O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE**

Članak 1.

Osnovice osiguranja, za obračunavanje i plaćanje doprinosa i za ostvarivanje
prava iz mirovinskog i invalidskog osiguranja, osiguranika - radnih ljudi
koji samostalno obavljaju djelatnost osobnim radom, sredstvima u vlasništvu
građana, utvrđuju se u jedanaest skupina i to:

1) 2.250,00 kn

2) 3.214,00 kn

3) 4.179,00 kn

4) 5.143,00 kn

5) 6.108,00 kn

6) 7.071,00 kn

7) 8.036,00 kn

8) 9.000,00 kn

9) 9.965,00 kn

10) 11.251,00 kn

11) 12.858,00 kn

Članak 2.

(1) Osiguranici iz članka 1. na temelju pismenog zahtjeva biraju osnovicu
osiguranja iz članka 1. kao osnovicu osiguranja za obračunavanje i plaćanje
doprinosa i za ostvarivanje prava iz mirovinskog i invalidskog osiguranja.

(2) Tijekom godine osnovica osiguranja može se na temelju pismenog zahtjeva
mijenjati u okviru utvrđenih osnovica osiguranja iz članka 1. i to samo
unaprijed i određuje se od prvog dana idućeg mjeseca.

(3) Za osiguranike koji ne podnesu pismeni zahtjev za izbor više osnovice
osiguranja za obračunavanje i plaćanje doprinosa, primjenjuje se osnovica
iz članka 1. točke 1. ove odluke.

Članak 3.

(1) Obveza plaćanja doprinosa dospijeva zadnji dan u mjesecu za tekući
mjesec.

(2) Za neuplaćene doprinose u roku dospjelosti zaračunavaju se zatezne
kamate i troškovi obračuna kamata.

(3) Trošak obračuna kamata iznosi 2% od svote obračunatih kamata.

(4) Redoslijed podmirenja duga je takav da se od uplaćene svote najprije
podmiruju troškovi obračuna kamata i kamate, a tek tada doprinos.

Članak 4.

Doprinos za mirovinsko i invalidsko osiguranje obračunava se i plaća
prema Zakonom utvrđenoj stopi na pripadajuću osnovicu osiguranja koja je
izražena u bruto svoti.

Članak 5.

Osiguranicima koji podnesu zahtjev za osiguranje, a svojstvo osiguranika
stječu unatrag, obračunat će se doprinos prema osnovicama i stopi doprinosa
koja vrijedi na dan podnošenja zahtjeva na osiguranje.

Članak 6.

Za ostvarivanje prava iz mirovinskog i invalidskog osiguranja uzimaju
se osnovice koje vrijede prema propisima za prijavljeno razdoblje osiguranja.

Članak 7.

Za osobe kojima je svojstvo osiguranika utvrđeno prije 1. siječnja 1997.
određivanje osnovica prema članku 1. ove odluke obavit će se po službenoj
dužnosti, bez donošenja rješenja.

Članak 8.

Na dan stupanja na snagu ove odluke, prestaje se primjenjivati Odluka
o osnovicama osiguranja samostalnih privrednika za obračunavanje i plaćanje
doprinosa i za ostvarivanje prava iz mirovinskog i invalidskog osiguranja
("Narodne novine", broj 4/96).

Članak 9.

Ova odluka stupa na snagu sljedećeg dana nakon objave u "Narodnim novinama",
a primjenjuje se od 1. siječnja 1997.

Klasa: 140-13/96-01/4535
Urbroj: 341-99-01/96-9
Zagreb, 9. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske **dr. Đuro Njavro,** v. r.

Obrazloženje uz

## **ODLUKU**

### **O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE**

Osnovica za obračunavanje i plaćanje doprinosa i za ostvarivanje prava
iz mirovinskog i invalidskog osiguranja određena je u skladu s člankom
130. Statuta Republičkog fonda mirovinskog i invalidskog osiguranja ("Narodne
novine", broj 31/83).

Osnovice osiguranja obvezno se valoriziraju početkom svake kalendarske
godine prema kretanju nominalnih plaća svih radnika zaposlenih na teritoriju
Republike Hrvatske u protekloj godini.

Predviđeni rast plaća u Republici Hrvatskoj u 1996. godini iznosi 10%
pa je u skladu s tim osnovica osiguranja iz 1996. godine povećana za 10%.

Odluka, NN 108/1996-2131